cyanic-selkie/wikianc huggingface dataset:
ซูเปอร์ไบค์เวิลด์แชมเปี้ยนชิพ
ค.ศ.2019 / พ.ศ.2562
Jonathan Rea (#1) ได้เป็นแชมป์โลก 5 สมัยให้กับคาวาซากิ ด้วยรถ Kawasaki Ninja ZX-10RR
ค.ศ.2020 / พ.ศ.2563
ฤดูกาลนี้มีการแข่งขันน้อยลงกว่าปกติ เนื่องจากผลกระทบของโควิด-19
Toprak Razgatlıoğlu (#54) ได้ย้ายทีมจาก Kawasaki Puccetti Racing เป็น Pata Yamaha with Brixx WorldSBK กับรถ Yamaha YZF-R1
Jonathan Rea (#1) ได้เป็นแชมป์โลก 6 สมัยให้กับคาวาซากิ ด้วยรถ Kawasaki Ninja ZX-10RR
[*Christophe Ponsson (#23) ได้ลงแข่งในทีม Nuova M2 Racing กับรถ Aprilia RSV4 1000]
[*Federico Caricasulo (#64) ได้ถูกลดระดับลงไปในรายการ WorldSSP ในทีม French GMT94 Yamaha Team]
ค.ศ.2021 / พ.ศ.2564
Kohta Nozane (#3) ได้มาเข้าร่วมลงแข่งรายการนี้ ในทีม GYTR GRT Yamaha WorldSBK Team กับรถ Yamaha YZF-R1
Chaz Davies (#7) ได้ย้ายทีมจาก Aruba.it Racing - Ducati เป็น Team GoEleven กับรถ Ducati Panigale V4R
Michael van der Mark (#60) ได้ย้ายทีมจาก Pata Yamaha with Brixx WorldSBK เป็น BMW Motorrad WorldSBK Team กับรถ BMW M1000RR
Toprak Razgatlıoğlu (#54) ได้เป็นแชมป์โลกครั้งแรกในปีนี้ ด้วยรถ Yamaha YZF-R1
*Naomichi Uramoto (#6), Andrea Mantovani (#9) , Gabriele Ruiu (#16) , Marvin Fritz (#17) , Karel Hanika (#98) ได้รับสิทธิ์เป็นนักแข่ง Wildcard ในปีนี้
[*Naomichi Uramoto (#6) ได้ลงแข่งในทีม JEG Racing กับรถ Suzuki GSX-R1000R]
Chaz Davies (#7), Isaac Viñales (#32) , Tito Rabat (#53) , Samuele Cavalieri (#76) , Leon Haslam (#91) , Jonas Folger (#94) ได้รีไทร์ออกจากรายการ WorldSBK หลังจบฤดูกาล
ค.ศ.2022 / พ.ศ.2565
Toprak Razgatlıoğlu ได้เปลี่ยนเบอร์แข่งเป็น (#1) ในปีนี้ ส่วน Jonathan Rea ได้กลับไปใช้เบอร์แข่งเป็น (#65) หลังจากเสียแชมป์โลกไป
Iker Lecuona (#7) ได้ย้ายออกจากรายการ MotoGP เข้ามาสู่รายการ WorldSBK ในทีม Team HRC กับรถ Honda CBR1000RR-R
Xavi Vierge (#97) ได้ย้ายออกจากรายการ Moto2 เข้ามาสู่รายการ WorldSBK ในทีม Team HRC กับรถ Honda CBR1000RR-R
Álvaro Bautista (#19) ได้ย้ายทีมจาก Team HRC เป็น Aruba.it Racing - Ducati กับรถ Ducati Panigale V4R ซึ่งได้เป็นแชมป์โลกครั้งแรกในปีนี้ และดูคาติได้เป็นแชมป์ผู้ผลิตครั้งที่ 18
Michal Prášek (#6), Peter Hickman (#10) , Gabriele Ruiu (#16) , Marvin Fritz (#17) , Jake Gagne (#33) , Tarran Mackenzie (#95) ได้รับสิทธิ์เป็นนักแข่ง Wildcard ในปีนี้
Roberto Tamburini (#2), *Kohta Nozane (#3) , Christophe Ponsson (#23) , Luca Bernadi (#29) , Leandro Mercado (#36) , Lucas Mahias (#44) , Eugene Laverty (#50) , Loris Cresson (#84) ได้รีไทร์ออกจากรายการ WorldSBK หลังจบฤดูกาล
[*Kohta Nozane (#3) ได้ย้ายออกจากรายการ WorldSBK เข้ามาสู่รายการ Moto2 ในทีม Correos Prepago Yamaha VR46 Master Camp]
ค.ศ.2023 / พ.ศ.2566
Álvaro Bautista ได้เปลี่ยนเบอร์แข่งเป็น (#1) ในปีนี้ ส่วน Toprak Razgatlıoğlu ได้กลับไปใช้เบอร์แข่งเป็น (#54) ดังเดิม หลังจากเสียแชมป์โลกไป
Tom Sykes (#66) ได้มาเข้าร่วมลงแข่งรายการนี้ ในทีม Kawasaki Puccetti Racing กับรถ Kawasaki Ninja ZX-10RR
Danilo Petrucci (#9) ได้มาเข้าร่วมลงแข่งรายการนี้ ในทีม Barni Spark Racing Ducati กับรถ Ducati Panigale V4R
Garett Gerloff (#31) ได้ย้ายทีมจาก GYTR GRT Yamaha WorldSBK Team เป็น Bonovo Action BMW กับรถ BMW M1000RR
Remy Gardner (#87) ได้ย้ายออกจากรายการ MotoGP เข้ามาสู่รายการ WorldSBK ในทีม GYTR GRT Yamaha WorldSBK Team กับรถ Yamaha YZF-R1
Dominique Aegerter (#77) ได้ยกระดับขึ้นมาสู่รายการ WorldSBK ในทีม GYTR GRT Yamaha WorldSBK Team กับรถ Yamaha YZF-R1
Lorenzo Baldassarri (#34) ได้ยกระดับขึ้นมาสู่รายการ WorldSBK ในทีม GMT94 Yamaha กับรถ Yamaha YZF-R1
Eric Granado (#51) ได้มาเข้าร่วมลงแข่งรายการนี้ ในทีม Petronas MIE Racing Honda Team กับรถ Honda CBR1000RR-R
Bradley Ray (#28) ได้มาเข้าร่วมลงแข่งรายการนี้ ในทีม Yamaha Motoxracing WorldSBK Team กับรถ Yamaha YZF-R1
Isaac Viñales (#32) ได้มาเข้าร่วมลงแข่งรายการนี้ ในทีม TPR by Viñales Racing กับรถ Kawasaki Ninja ZX-10RR
Gabriele Ruiu (#16) ได้รับสิทธิ์เป็นนักแข่ง Wildcard ในปีนี้
Tom Sykes (#66) ทำการแข่งขันแทน Michael van der Mark ที่ได้รับบาดเจ็บจากอุบัติเหตุ โดยจะทำการแข่งขันในสนาม Misano (สนามที่ 5)
ส่วน Tito Rabat (#53) ได้เข้าสู่ทีม Kawasaki Puccetti Racing เพื่อเข้ามาแทนที่ Tom Sykes (#66) ที่ย้ายออกไป
Ryo Mizuno (#88) ทำการแข่งขันแทน Eric Granado (#51) ที่ได้รับบาดเจ็บจากอุบัติเหตุ โดยจะทำการแข่งขันในสนาม Misano (สนามที่ 5)
Luca Vitali (#70) ทำการแข่งขันแทน Oliver Konig (#52) ที่ได้รับบาดเจ็บจากอุบัติเหตุ โดยจะทำการแข่งขันในสนาม Misano (สนามที่ 5)
ค.ศ.2024 / พ.ศ.2567
Toprak Razgatlıoğlu (#54) ได้ย้ายทีมจาก Pata Yamaha with Brixx WorldSBK เป็น BMW Motorrad WorldSBK Team กับรถ BMW M1000RR
มอเตอร์ไซค์ซูเปอร์ไบค์
ผู้ผลิตมอเตอร์ไซค์ซูเปอร์ไบค์ในปัจจุบัน
ผู้ผลิตมอเตอร์ไซค์ซูเปอร์ไบค์ในอดีต:
เทศมณฑลเบเกช
เบเกช (Békés megye,, Județul Bichiș) เป็นเทศมณฑล (megye) ของประเทศฮังการี เทศมณฑลแห่งนี้ตั้งอยู่ทางตอนใต้ของประเทศ มีพรมแดนติดกับประเทศโรมาเนีย สภาพภูมิประเทศส่วนใหญ่เป็นที่ราบ เมืองหลักและเมืองที่ใหญ่ที่สุดของเทศมณฑล คือ เบเกชชอบอ เทศมลฑลเบเกชมีพรมแดนติดกับ เทศมลฑลโชงกราด Csongrád, เทศมณฑลยาซ น็อจกุน โซลโนก Jász-Nagykun-Szolnok, และมณฑลฮอยดู บิฮอร์ Hajdú-Bihar มณฑลเบเกชจัดอยู่ในโซนยูโรรีเจียนที่เรียกว่า เขตดานูบ คริช มูเรช ทิสซอ Danube-Kris-Mures-Tisa
การปกครองภายใน
เทศมณฑลเบเกช มี 1 เมืองใหญ่ที่มีอำนาจเทียบเท่ามณฑล (urban county), 21 เมือง (towns), 8 หมู่บ้านขนาดใหญ่ และ 45 หมู่บ้าน.
เทศมณฑลเบเกชมีมีที่ตั้งเกือบทั้งหมดอยู่บนที่ราบใหญ่ฮังการี เป็นที่ราบสำหรับการทำกสิกรรม มีเขตพื้นที่ฟาร์มพร้อมสิ่งปลูกสร้างอยู่จำนวนมาก โดย 70% ของประชากรในมณฑลอาศัยอยู่ในเขตเมือง มณฑลเบเกชมีโครงข่ายหมู่บ้านที่เชื่อมต่อกันขนาดใหญ่ ประกอบด้วย 75 หน่วยการปกครอง ประกอบด้วย เมือง 19 เมือง และ หมู่บ้าน 56 หมู่บ้าน เมืองที่เก่าแก่ที่สุดและมีประชากรอยู่มากที่สุดในมณฑลเบเกช ประกอบด้วย เมืองเบเกชชอบอ (Békéscsaba), เมืองโอโรชฮาซอ (Orosháza), เมืองยูลอ (Gyula), เมืองเบเกช (Békés), และ เมืองซอร์วอช (Szarvas)
(จำนวนประชากรเทียบตามสัมมโนประชากร ปี ค.ศ.2011)
หมู่บ้านขนาดใหญ่ (municipalities) จะมีเครื่องหมายนี้อยู่
ผู้มีชื่อเสียง
รายชื่อผู้มีชื่อเสียงที่มาจากมณฑลเบเกช มีด้วยกันดังนี้:• Vilmos Apor, บิชอปแห่งเมืองเยอร์ (Győr)
• Zoltán Lajos Bay, นักฟิสิกส์และวิศวกรชื่อดัง
• András Balczó, แชมป์โอลิมปิก
• Béla H. Bánáthy, ผู้ก่อตั้ง White Stag Leadership Development Program
• Ferenc Berényi, ศิลปิน
• Imre Bródy, นักฟิสิกส์
• József Darvas, นักการเมือง
• Albrecht Dürer the Elder, ช่างทองในเมืองนูเร็มเบิร์ก (Nuremberg)
• Ferenc Erkel, นักแต่งเพลง และ บิดาแห่งแกรนด์โอเปร่าฮังการี
• Ágnes Gergely, นักเขียน และ นักแปลภาษา
• János Jankó, จิตรกร และ นักกราฟิก
• Ferenc Kállai, นักแสดง
• István Kiss (สถาปนิก)
• László Krasznahorkai, นักเขียนบทนิยายและบทละคร
• Gyula Kristó, นักประวัติศาสตร์
• Menyhért Lakatos, นักเขียน
• Gyula Lázár, นักฟุตบอล
• Soma Orlai Petrich, จิตรกร
• Henrietta Ónodi, ศิลปินยิมนาสติก
• Károly Palotai, นักเล่นฟุตบอลและกรรมการฟุตบอล
• János Pásztor, นักวิชาการประติมากร
• Paulina Pfiffner, นักสู้เพื่อเสรีภาพในการปฏิวัติฮังการี ค.ศ.1848
• George Pomutz, เจ้าหน้าที่ในการปฏิวัติฮังการี ค.ศ.1848 และสงครามกลางเมืองอเมริกา
• Frigyes Puja, นักการเมือง
• Emil Purgly, นักการเมือง
• Kálmán Rózsahegyi, นักแสดง
• Mihály Schéner, จิตรกร
• Árpád Szendy, นักเปียโน, นักประพันธ์เพลง
• Ferenc Szisz, นักแข่งรถ
• Hajnalka Tóth, นักแข่งกรีฑาระดับโลก
• Béla Turi-Kovács, นักการเมือง
• Béla Wenckheim, นักการเมือง, นายกรัฐมนตรีของประเทศฮังการี
• Pál Závada, นักเขียน
ความสัมพันธ์กับนานาชาติ
มณฑลเบเกชมีความสัมพันธ์ระหว่างประเทศกับมณฑลต่าง ๆ ดังนี้:
ซันดากัน
ซันดากัน (Sandakan,; ) มีชื่อเดิมว่า เอโลปูรา (Elopura) เป็นเมืองขนาดใหญ่เมืองหนึ่งของรัฐซาบะฮ์ ประเทศมาเลเซีย ตั้งอยู่ทางตะวันออกเฉียงเหนือของเกาะบอร์เนียว อดีตที่นี่เคยเป็นเมืองหลวงของบอร์เนียวเหนือก่อนหน้าโกตากีนาบาลู
ใน ค.ศ. 2010 เมืองนี้มีประชากรประมาณ 157,330 คน ในขณะที่ประชากรในพื้นที่เทศบาลโดยรวมมี 396,290 คน สำมะโน ค.ศ. 2020 ระบุประชากรในเขตเทศบาลเพิ่มขึ้นเป็น 439,050 คน
มีความสัมพันธ์กันไม่ได้หมายความว่าเป็นเหตุผลซึ่งกันและกัน
"มีความสัมพันธ์กันไม่ได้หมายความว่าเป็นเหตุผลซึ่งกันและกัน" (correlation does not imply causation cum hoc non propter hoc) เป็นวลีที่ใช้ในวงการวิทยาศาสตร์และสถิติเพื่อเน้นย้ำว่าการพบความสัมพันธ์ระหว่างตัวแปรสองตัวไม่จำเป็นจะต้องอนุมานได้ว่าตัวแปรสองตัวนั้นเป็นสาเหตุซึ่งกันและกัน
บี
บี สามารถหมายถึง
เทศมณฑลอารัด
อารัด (Arad) เป็นเขตการปกครองระดับเทศมณฑลของประเทศโรมาเนีย มีพรมแดนติดกับประเทศฮังการี ศูนย์กลางการบริหารเทศมณฑลตั้งอยู่ที่เมืองอารัด เทศมณฑลอารัดยังเป็นส่วนหนึ่งของภูมิภาคดานูบ–กริช–มูเรช–ตีซาของสหภาพยุโรป
ฮิเดกัซ ฮิมารูยะ
ฮิเดกาซุ ฮิมารูยะ (日丸屋秀和 (Himaruya Hidekazu) เกิดวันที่ 8 พฤษภาคม ค.ศ. 1985) บางครั้งทับศัพท์เป็น ฮิเดกัซ ฮิมารูยะ เป็นศิลปินมังงะชาวญี่ปุ่นจากโคริยามะ จังหวัดฟูกูชิมะ เขาอพยพไปสหรัฐเพื่อศึกษาที่โรงเรียนดีไซน์พาร์สันส์ แต่ลาออกกลางคัน ปัจจุบันอาศัยอยู่ในประเทศญี่ปุ่น และเป็นที่รู้จักจากการเขียนและวาดภาพซีรีส์เว็บมังงะ พลังอักษะ เฮตาเลีย ซึ่งมีการนำไปดัดแปลงเป็นมังงะและอนิเมะที่มี 7 ฤดูกาล
แหล่งข้อมูลอื่น
1985
โดโจ
โดโจ (道場 (dōjō)) หมายถึงโถงหรือสถานที่สำหรับการเรียนรู้แบบสมจริง (immersive learning), การเรียนรู้เชิงประสบการณ์ (experiential learning) หรือการทำสมาธิ โดยธรรมเนียมใช้สำหรับศิลปะป้องกันตัวแต่ก็มีนำมาใช้สำหรับการเรียนรู้ในสาขาอื่น ๆ เช่นกัน คำว่าโดโจแปลว่า "สถานที่แห่งหนทาง" ในภาษาญี่ปุ่น
คำว่า โดโจ มีที่มาจากโพธิมัณฑ์ แรกเริ่ม โดโจ จะตั้งอยู่ตรงข้ามกับพุทธศาสนสถานเพื่อเป็นสถานที่สำหรับฝึกฝนอย่างเป็นระบบสำหรับศิลปกรรมญี่ปุ่นใด ๆ ที่ชื่อลบท้ายด้วยคำว่า "โด" ("-dō") ซึ่งมาจากภาษาจีน เต๋า แปลว่า "หนทาง" บางครั้ง โถงในศาสนาพุทธแบบเซนสำหรับการฝึกสมาธิ ซาเซง ก็อาจเรียกว่าโดโจเช่นกัน
มีเกเล ซานมีเกลี
มีเกเล ซานมีเกลี (อังกฤษ: Michele Sanmicheli, ค.ศ. 1484 – ค.ศ. 1559) เป็นสถาปนิกแห่งสาธารณรัฐเวนิสหรือประเทศอิตาลีในปัจจุบัน เกิดที่เมืองซานมีเกเล (San Michele) ใกล้เมืองเวโรนา (Verona) ซึ่งในขณะนั้นเป็นส่วนหนึ่งของสาธารณรัฐเวนิส
เขาได้เรียนรู้ฝึกฝนการออกแบบและก่อสร้างจากพ่อของเขาที่ชื่อ โจวันนี และอา (หรือลุง) ของเขาชื่อ บาร์โตโลเมโอ ผู้ซึ่งเป็นสถาปนิกที่ประสบความสำเร็จในเมืองเวโรนา มีเกเลเองก็มีแนวทางการดำเนินวิชาชีพคล้ายกับจาโกโป ซานโซวีโน (Jacopo Sansovino) คือเป็นสถาปนิกที่รับเงินตอบแทนทำงานให้กับสาธารณรัฐเวนิสโดยตรง แต่สิ่งที่ต่างจากซานโซวีโนคือ งานของมีเกเลจะเป็นงานที่อยู่ในเขตชายแดนนอกเมืองหลวงของสาธารณรัฐ ผู้คนมักจะจดจำมีเกเลในฐานะสถาปนิกผู้ทำการออกแบบเพื่อกิจการการทางทหาร และถูกจ้างมาเพื่อทำการออกแบบเพื่อสร้างความแข็งแกร่งของระบบป้อมปราการให้กับสาธารณรัฐในเมืองต่าง ๆ เช่น ครีต (Crete) กันดีอา (Candia) ดัลเมเชีย (Dalmatia) และคอร์ฟู (Corfù) เช่นเดียวกับปราการหลักที่ลีโด (Lido) ซึ่งเป็นแนวป้องกันเรือที่จะเข้ามาในทะเลสาบเวนิส (Venetian lagoon) จากการที่เขาได้ท่องเที่ยวไปในหลาย ๆ แห่งตามบันทึกแล้ว มีเกเล ซานมีเกลีอาจจะเป็นสถาปนิกชาวอิตาลีเพียงคนเดียวที่ได้เห็นสถาปัคยกรรมกรีกของแท้ ซึ่งอาจจะเป็นแรงบันดาลใจให้เขานำเสาดอริกของโรมัน มาไว้ในงานออกแบบของเขา
เขาได้เดินทางไปโรมตั้งแต่เล็ก และคาดว่าน่าจะมีโอกาสได้ฝึกฝนวิชากับอันโตนีโอ ดา ซานกัลโล (Antonio da Sangallo (Murray)) ซึ่งเป็นหนึ่งในสมาชิกของสถาปนิกตระกูลซานกัลโลที่มีชื่อเสียง ณ ที่นี้เขาได้มีโอกาสเรียนรู้เกี่ยวกับสถาปัตยกรรมและงานประติมากรรมแบบคลาสสิก ในปี ค.ศ. 1509 เขาได้เดินทางไปพำนักที่เมืองออร์วีเอโต (Orvieto) ซึ่งเขาได้ใช้ชีวิตอยู่ถึงยี่สิบปี เขาได้ทำการออกแบบโบสถ์หลาย ๆ แห่งเช่น ซานตามารีอาเดลลากราซีเอ (Santa Maria delle Grazie) ซานโดเมนีโก เป็นต้น จัตุรัสหน้าโบสถ์ซานโดเมนีโกนี้เป็นรูปแบบส่วนตัวของเขาเอง
มีเกเลย้ายมาที่เวโรนา ประมาณช่วงปี ค.ศ. 1527 โดยทำการออกแบบอาคารทางการทหารเป็นส่วนใหญ่ เช่น ประตูเมืองที่สามารถทนกระสุนปืนใหญ่ได้ เขาได้ทำการปรับปรุงระบบป้อมปราการอีกหลาย ๆ ประการตามแนวทางการรบที่ได้รับการพัฒนาขึ้นมาใหม่ในสมัยนั้น งานที่มีเกเลออกแบบนอกจากจะแข็งแรงทนทานต่อการศึกแล้ว ยังมีความงามเป็นอย่างมากด้วยการตบแต่งอย่างมหาศาล ป้อมนูโอวา (Porta Nuova) และป้อมปาลีโอ (Palio) มีการใช้องค์ประกอบเสาดอริกของโรมันเป็นเอกลักษณ์พิเศษ เข้าไปผสมกับลักษณะของการก่อให้เห็นวัสดุเปลือยให้เห็นแบบการก่อชัดเจน (rustication) จอร์โจ วาซารีได้เขียนบันทึกเกี่ยวกับสถาปัตยกรรมชิ้นนี้ กล่าวชมเชยสาธารณรัฐเวนิสว่า เข้าใจนำองค์ประกอบทางสถาปัตยกรรมของโรมันที่มีความหมายของความเกรียงไกรทางทหารเข้ามาใช้กับสถาปัตยกรรมทางทหารของสาธารณรัฐได้เป็นอย่างดี
มีเกเล ซานมีเกเลลี ยังได้ออกแบบวังอีกสามหลังในเวโรนาที่กลายมาเป็นงานออกแบบที่สำคัญที่สุดของเขา ได้แก่
14841559
ดีบีดีไซเนอร์
ดีบีดีไซเนอร์ (DBDesigner) เป็นซอฟต์แวร์สำหรับจัดการเกี่ยวกับ การออกแบบ จัดการ สร้างและการบำรุง ฐานข้อมูล ทำงานบนวินโดวส์และลินุกซ์ ดีบีดีไซเนอร์มีลิขสิทธิ์ซอฟต์แวร์แบบGPL สร้างโดยบริษัทแฟบฟอร์ซ (fabForce)
การทำงานของซอฟต์แวร์จะมีหน้าตาให้ออกแบบสำหรับ ER diagram และเมื่ออกแบบเสร็จสามารถเชื่อมต่อทำงานกับระบบการจัดการฐานข้อมูล MySQL
ลานา เดล เรย์ (แก้ความกำกวม)
ลานา เดล เรย์ (ชื่อเกิด อีลิซาเบธ​ วูลริดจ์ แกรนต์) นักร้องและนักแต่งเพลงชาวอเมริกัน เกิดในปี ค.ศ. 1985
ลานา เดล เรย์ อาจหมายถึง:
หม่า กั๋วหมิง
เคนเนธ มา หรือ หม่า กั๋วหมิง (ชื่อภาษาอังกฤษ: Kenneth Ma, Ma Guoming, Maa Gwok Ming) เกิดเมื่อวันที่ 13 กุมภาพันธ์ พ.ศ. 2517 ที่ฮ่องกง โด่งดังมาจากเรื่อง สี่ยอดมือปราบ หักเหลี่ยมโหด (Born Rich) The Hippocratic Crush ทีมแพทย์กู้ชีพ และ เหินฟ้าหารัก Triumph in the Skies แสดงคู่กับ Elena Kong หรือ เจียงเหม่ยอี้
ประวัติ
จบจากการศึกษาจาก University of British Columbia สาขา วิศวกรรมครื่องยนต์
น้ำตกทุธสาคร
น้ำตกทุธสาคร (Dudhsagar Falls; ) เป็นน้ำตกสี่ชั้น ตั้งอยู่บนแม่น้ำมัณโฑวี ในกัว ประเทศอินเดีย ตั้งอยู่ห่างไป 60 กิโลเมตรจากปณชีทางถนน ทุธสาครเป็นหนึ่งในน้ำตกที่สูงที่สุดในอินเดียด้วยความสูง 310 เมตร และความกว้างเฉลี่ย 30 เมตร ทุธสาครตั้งอยู่ในเขตอนุรักษ์พันธุ์สัตว์ป่าภควัน มหาวีระ และอุทยานแห่งชาติโมลเลมในเทือกเขาฆาฏตะวันตก
สถานีรถไฟที่เข้าถึงได้ทางรถที่ใกล้ที่สุดคือสถานีคัสเซิลร็อก อุตตรกันนาดา รัฐกรณาฏกะ นักท่องเที่ยวสามารถขึ้นรถไฟจากสถานีนั้นและลงที่ป้ายทุธสาครซึ่งเป็นป้ายที่ไม่มีชานชาลา จากป้ายนี้สามารถเดินไปอีกราวหนึ่งกิโลเมตรจะถึงตัวน้ำตก อย่างไรก็ตาม ในปี 2015 การรถไฟอินเดียได้ออกประกาศห้ามขึ้นลงรถที่ป้ายทุธสาคร
จิวารุเดส์
จิวารุเดส์ เป็นซิงเกิลลำดับที่ 55 ของกลุ่มไอดอลญี่ปุ่น AKB48 วางจำหน่ายโดยคิงส์เรกคอดส์เมื่อวันที่ 13 มีนาคม ค.ศ. 2019 โดยมี ริโนะ ซาชิฮาระ รับตำแหน่งเป็นเซ็นเตอร์เพลงนี้
การวางจำหน่าย
ซิงเกิลนี้วางจำหน่ายเมื่อวันที่ 13 มีนาคม ค.ศ. 2019 ในรูปแบบซีดี 6 ฉบับและดิจิตอล 1 ฉบับ โดยมียอดขายทั้งหมด 1,299,871 แผ่น
"Jiwaru DAYS"
เซ็มบัตสึ (22คน)
"Watashi Datte Idol!"
เพลงจบการศึกษาของริโนะ ซาชิฮาระ (指原莉乃卒業楽曲) (1 Member)
"Generation Change"
AKB48 Coupling Senbatsu (AKB48カップリング選抜) (20 คน)
"Hatsukoi Door"
Sakamichi AKB (坂道AKB) (25 คน)
"Hitsuzensei"
IZ4648 (24 คน)
"Okujo Kara Sakebu"
Sucheese (すちーず) (7 คน)
ฉบับบีเอ็นเคโฟร์ตีเอต
จิวารุเดส์ เป็นซิงเกิลพิเศษของกลุ่มศิลปินไอดอลบีเอ็นเคโฟร์ตีเอตรุ่นที่หนึ่ง และได้มีการเปิดตัวเพลงอย่างเป็นทางการครั้งแรกในงาน BNK48 1st Generation Special Single "Jiwaru DAYS" First Performance เมื่อวันที่ 20 พฤศจิกายน พ.ศ. 2565 ณ เทอร์มินอล 21 รามา 3
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
เดอะวอยซ์ คิดส์ ไทยแลนด์ ซีซั่นที่ 4
เดอะวอยซ์ คิดส์ ไทยแลนด์ (The Voice kids Thailand) เป็นรายการประกวดร้องเพลงสำหรับเด็กอายุ 7–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ โดยรูปแบบของเวทีของซีซั่นนี้ได้มีการเปลี่ยนใหม่ และยังเป็นซีซั่นแรกที่มีการเปิดเผยสัดส่วนคะแนนโหวตของผู้เข้าแข่งขันหลังการประกาศผลในรอบถ่ายทอดสดอีกด้วย
โค้ช
ในซีซั่นนี้ได้มีการเปลี่ยนแปลงโค้ชจากซีซั่นที่แล้วทั้งหมด โค้ชในซีซั่นนี้ ได้แก่ รัดเกล้า อามระดิษ, ติ๊ก ชีโร่, ลุลา
Episode 1 (17 มกราคม 2559)
สัปดาห์ที่ 1 ออกอากาศเมื่อวันที่ 17 มกราคม พ.ศ. 2559
โชว์โค้ช - ลมหายใจ (รัดเกล้า อามระดิษ), ในวันที่เราต้องไกลห่าง (ลุลา), ออกมาเต้น (ติ๊ก ชีโร่)
Episode 2 (24 มกราคม 2559)
สัปดาห์ที่ 2 ออกอากาศเมื่อวันที่ 24 มกราคม พ.ศ. 2559
Episode 3 (31 มกราคม 2559)
สัปดาห์ที่ 3 ออกอากาศเมื่อวันที่ 31 มกราคม พ.ศ. 2559
Episode 4 (7 กุมภาพันธ์ 2559)
สัปดาห์ที่ 4 ออกอากาศเมื่อวันที่ 7 กุมภาพันธ์ พ.ศ. 2559
Episode 5 (14 กุมภาพันธ์ 2559)
สัปดาห์ที่ 5 ออกอากาศเมื่อวันที่ 14 กุมภาพันธ์ พ.ศ. 2559
Battle Rounds
ในรอบนี้ ผู้เข้าแข่งขันจะถูกแบ่งออกเป็น 4 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
Episode 8: Semifinal
กำหนดการออกอากาศเมื่อวันที่ 6 มีนาคม พ.ศ. 2559 ในรอบ Live Playoff ทั้งหมดนี้โค้ชได้มีการให้คะแนนที่ 50% สำหรับสมาชิก 4 คนในทีม ซึ่งคิดรวมกับผลโหวตอีก 50%
<references group=#/>
Episode 9: Final
ออกอากาศวันที่ 13 มีนาคม พ.ศ. 2559 ในรอบ Final สุดท้ายนี้จะใช้ผลโหวต 100% โดยมีข้อกำหนดว่า 1 หมายเลขได้ 1 โหวตและ 1 ผู้เข้าแข่งขันเท่านั้น
ลีกออฟเลเจ็นดส์
ลีกออฟเลเจ็นดส์ (League of Legends, ย่อ: LoL) เป็นเกมแนว โมบา (MOBA) พัฒนาโดย ไรออตเกม เล่นได้บนระบบปฏิบัติการ ไมโครซอฟท์ วินโดวส์ และ แมคโอเอส
ตั้งแต่เปิดตัว ลีกออฟเลเจ็นดส์ ได้รับความนิยมเพิ่มขึ้นเรื่อย ๆ จนเมื่อเดือนกรกฎาคม ปี 2012ลีกออฟเลเจ็นดส์ เป็นเกมส์คอมพิวเตอร์ซึ่งถูกเล่นมากที่สุดในทวีปอเมริกาเหนือและยุโรปเมื่อนับชั่วโมงในการเล่น จากสถิติเมื่อเดือนมกราคม พ.ศ. 2557 มีคนเล่นเกมส์ ลีกออฟเลเจ็นดส์ ถึง 67 ล้านคนต่อหนึ่งเดือน 27 ล้านคนต่อวัน และมากกว่า 7.5 ล้านคนต่อหนึ่งชั่วโมงในชั่วโมงใช้สูงสุด
รูปแบบการเล่น
ลีกออฟเลเจ็นดส์ เป็นเกมโมบา 3 มิติที่ออกแบบให้เล่นในมุมมองบุคคลที่ 3 ตัวละครหลักของลีกออฟเลเจ็นดส์นั้น คือ แชมเปี้ยน (Champion) ที่จะถูกบังคับ โดย ผู้เล่น หรือปัญญาประดิษฐ์ และจะแบ่งเป็น 2 ทีม ทีมละ 5 คน รูปแบบการเล่นที่เป็นที่นิยมที่สุดคือ แบบ คลาสสิค (Classic) ซึ่งแต่ละทีมนั้นเริ่มต้นโดยมี สิ่งปลูกสร้างหนึ่งที่เรียกว่า เน็คซัส (Nexus) อยู่ตรงกลาง ขณะที่โดยปกป้องโดย ป้อมปราการซึ่งจะโจมตีมินเนียนหรือผู้เล่นตามลำดับ หากผู้เล่นฝ่ายหนึ่งทำการโจมตีผู้เล่นอีกฝ่ายใต้ป้อมปราการของฝ่ายศัตรู ป้อมปราการของฝ่ายศัตรูจะปกป้องศัตรูโดยการโจมตีผู้เล่นที่โจมตีศัตรูก่อน เป้าหมายของแต่ละเกมส์คือร่วมมือกันกับเพื่อนร่วมทีมสร้างช่องโหว่ที่ฐานของทีมตรงข้ามโดยการทำลายป้อมปราการ อินฮิบิเตอร์(Inhibitor) และป้อมปราการหน้าเน็คซัส เพื่อเปิดทางไปทำลายเน็คซัสของพวกเขา ในขณะเดียวกันแต่ละเน็คซัสนั้นจะสร้างลูกสมุนที่เรียกว่า มินเนี่ยนส์ (Minions) ที่จะเดินทางบนเลน (Lanes) ไปสู่ฐานของศัตรู ช่องว่างระหว่างเลนส์นั้นจะมีพื้นที่ป่า (Jungle) ซึ่งสัตว์ประหลาดไร้ฝ่ายอาศัยอยู่ เรียกว่า สัตว์ป่า (Jungle monster) และมีสัตว์ในตำนาน 2 ชนิด คือ มังกร (Dragon) และ บารอนนาชอร์ (Baron Nashor) ทั้งสองทีมสามารถที่จะฆ่าสัตว์ประหลาดเหล่านี้เพื่อเอาเงินและประสบการณ์ได้ โดยที่มังกรและบารอนนาชอร์จะให้บัฟแก่ทีมที่สามารถสังหารหรือขโมยการสังหารสัตว์ในตำนานนั้นได้
ในทุกโหมด ผู้เล่นจะควบคุมตัวละคร หรือที่เรียกว่า "แชมเปียนส์" โดยการเลือกหรือการสุ่มในทุก ๆ เกม โดยแต่ละตัวละครจะมีความสามารถที่ต่างกันไป ซึ่งในทุก ๆ เกม แชมเปียนส์จะเริ่มต้นด้วยเลเวลที่ต่ำที่สุด (เลเวล 1 สำหรับซัมมอนเนอส์ริฟต์ และ ทวิสต์ทรีไลน์, เลเวล 3 สำหรับคริสตัลสการ์ และ ฮาวลิงอาบิสส์) และหลังจากนั้นจะเก็บค่าประสบการณ์จนเต็มที่เลเวล 18 โดยเมื่อเลเวลเพิ่ม 1 เลเวลในเกม จะทำให้ผู้เล่นสามารถปลดล็อกความสามารถของแชมเปียนส์ได้ โดยผู้เล่นจะเริ่มต้นเกมด้วยทองที่ต่ำ และสามารถเก็บทองได้จากหลายทาง เช่น การฆ่าตัวละครที่ไม่ใช่ผู้เล่น หรือที่เรียกว่า มินเนียนส์ และ มอนสเตอร์, การฆ่าศัตรูหรือช่วยเหลือในการฆ่า, การทำลายสิ่งก่อสร้าง, ทองจะเพิ่มอัตโนมัติตามเวลา และไอเทมเพิ่มทอง หรือ ความสามารถของแชมเปียนส์นั้น ๆ ซึ่งทองสามารถนำไปซื้อไอเทม หรือ สิ่งของภายในเกม เพื่อทำให้ตัวละครมีความสามารถที่เพิ่มขึ้น โดยการเก็บค่าประสบการณ์, การได้รับทอง, การซื้อไอเทม ของตัวละคร จะส่งผลต่อทีมในเกมนั้นด้วย
ในระบบเกม ผู้เล่นสามารถที่จะได้รับรางวัลตามเกมที่ได้เล่นไป ซึ่งค่าประสบการณ์ของผู้เล่นจะขึ้นอยู่กับเวลาและเกมที่ได้เล่นไป รวมถึงผลงานของผู้เล่นในเกมด้วย ซึ่งบัญชีของผู้เล่นจะเริ่มต้นที่เลเวล 1 ซึ่งในบางแผนที่และในบางโหมดนั้น ผู้เล่นใหม่อาจจะไม่สามารถเล่นได้ อย่างไรก็ดี ในเกมนั้นจะมี 2 ความสามารถพิเศษที่จะเพิ่มให้ติดตัวไว้ใช้ในเกม หรือที่เรียกว่า สเปลส์ (Spells) และผู้เล่นสามารถปลดล็อกรูนและมาสเตอรีส์ได้เมื่อเลเวลเพิ่มขึ้น ซึ่งจะส่งผลต่อความสามารถในการเล่นในเกมเมื่อมีการต่อสู้
ในทุกโหมดจะใช้ระบบจับคู่อัตโนมัติโดยคิดตามสูตรอีโล (Elo) โดยจะจับคู่กับผู้เล่นที่มีคะแนนอีโลใกล้เคียงกัน ในเรื่องพฤติกรรมของผู้เล่นระหว่างเกม ผู้เล่นบางคนอาจแสดงพฤติกรรมไม่ดี หรือใช้ถ้อยคำหยาบคายในเกม ซึ่งจะมีบทลงโทษที่แตกต่างไปตามการกระทำของผู้เล่น โดยจะใช้ระบบแจ้งผู้เล่นอัตโนมัติ ซึ่งจะมีตั้งแต่การตักเตือน, การงดใช้แชท, หรืออาจจะเป็นการแบนจากเกม ซึ่งมีทั้งการแบนชั่วคราวและถาวร โดยระบบนี้เข้ามาแทนระบบเก่า โดยเรียกว่า ทรีบูนัล (Tribunal) ซึ่งระบบจะส่งคำพูดในเกมไปให้เกมมาสเตอร์เพื่อตัดสินการกระทำและถ้อยคำที่ใช้ในเกม ซึ่งการแบนถาวรนั้นจะมีการตัดสินใจอย่างถี่ถ้วน
รายชื่อภาพยนตร์ของสหมงคลฟิล์ม อินเตอร์เนชั่นแนล
นี่คือ รายชื่อภาพยนตร์ของสหมงคลฟิล์ม อินเตอร์เนชั่นแนล หรือ ภาพยนตร์โดยสหมงคลฟิล์ม
รายชื่อรางวัลและการเสนอชื่อเข้าชิงของเอฟ(เอกซ์)
รายชื่อรางวัลทั้งหมดที่วง f(x) ได้รับตั้งแต่ปี 2009 จนถึงปัจจุบันนี้
Melon Music Awards
Melon Music Awards เป็นรางวัลประจำปี โดยตัดสินจากยอดการขายเพลงดิจิตอลและผลการโหวตออนไลน์เท่านั้น
รางวัลจากรายการเพลง
รายชื่อต่อไปนี้ คือรายชื่อรางวัลที่ f(x) ได้รับทางรายการเพลงต่างๆทางโทรทัศน์ของเกาหลี ไม่ว่าจะเป็น M Countdown,Music Bank,Inkigayo,Show Champion,Show! Music Core และ The Show
ซันเซตไรเดอส์
ซันเซตไรเดอส์ (サンセットライダーズ; Sunset Riders) เป็นวิดีโอเกมแนวรันแอนด์กันแบบฉายด้านข้างที่ได้รับการพัฒนาและเผยแพร่โดยโคนามิในฐานะเกมหยอดเหรียญบนแพลตฟอร์มอาร์เขดของสมาคมเครื่องนันทนาการและการตลาดแห่งประเทศญี่ปุ่น เกมมีฉากในแบบตะวันตกเก่าอเมริกัน ที่ผู้เล่นใช้การควบคุมนักล่าเงินรางวัลที่กำลังมองหาผลตอบแทนที่นำเสนอสำหรับอาชญากรต่าง ๆ
เวอร์ชันร่วมมือได้รับการเปิดตัวในสองสาย ได้แก่ เวอร์ชันสองผู้เล่นและเวอร์ชันสี่ผู้เล่น ส่วนเวอร์ชันคอนโซลของซันเซตไรเดอส์ได้รับการเปิดตัวสำหรับเซกาเมกาไดร์ฟ (เจเนซิส) ใน ค.ศ. 1992 และสำหรับซูเปอร์แฟมิคอมใน ค.ศ. 1993 โดยได้รับการตอบรับในเกณฑ์ที่ดี
รูปแบบการเล่น
เกมซึ่งมีฉากในเวอร์ชันที่เพ้อฝันของตะวันตกเก่าอเมริกัน เกี่ยวกับการตะลุยของสี่นักล่าเงินรางวัลชื่อสตีฟ, บิลลี, บ็อบ และกอร์มาโน ผู้ที่ออกไปล่ารางวัลที่นำเสนอสำหรับการกำจัดพวกคนที่ทำผิดกฎหมายซึ่งเป็นที่ต้องการมากที่สุดในตะวันตก ที่จุดเริ่มต้นของแต่ละด่าน ผู้เล่นจะได้เห็นใบประกาศจับคนที่ทำผิดกฎหมายซึ่งพวกเขาต้องเผชิญในตอนท้าย
ซันเซตไรเดอส์สามารถเล่นได้ถึงสองหรือสี่ผู้เล่นโดยขึ้นอยู่กับเวอร์ชันของเกม ในเวอร์ชันผู้เล่นสองคนผู้เล่นแต่ละคนสามารถเลือกนักล่าเงินรางวัลได้ทั้งสี่รายในตอนเริ่มของเกม ในขณะที่เวอร์ชันผู้เล่นสี่คนแต่ละตัวละครจะถูกกำหนดไว้กับแต่ละแผงควบคุม สตีฟ และบิลลีควงปืนพกลูกโม่, บ็อบถือปืนเล็กยาว และกอร์มาโนใช้ปืนลูกซอง ตัวควบคุมประกอบด้วยก้านควบคุมแปดทิศทางสำหรับการเคลื่อนย้ายและเล็ง รวมทั้งปุ่มสองปุ่มสำหรับยิงและกระโดด ผู้เล่นสามารถกระโดดสูง/ต่ำได้ และสไลด์เพื่อหลีกเลี่ยงการโจมตีของศัตรู
วัตถุประสงค์ของเกมคือการปราบแก๊งโจรกรรมในแปดด่าน กับการต่อสู้กับบอสที่แข็งแกร่งในตอนท้ายของแต่ละด่าน เมื่อมีผู้เล่นสองคนหรือมากกว่า ผู้ที่สร้างความเสียหายมากที่สุดกับหัวหน้าด่านจะได้รับโบนัสทั้งหมดสำหรับการเอาชนะ มีห้าด่านที่เล่นด้วยการเดินเท้า, สองด่านที่ขี่ม้า และหนึ่งด่านบนรถไฟที่กำลังเคลื่อนที่ ส่วนมินิเกมโบนัสได้เล่นหลังจากด่านที่สองและห้า ซึ่งผู้เล่นสามารถได้รับคะแนนเพิ่มเติมโดยการยิงคนร้ายตามที่ปรากฏขึ้น หลังจากจบทั้งแปดด่านแล้ว เกมจะเริ่มต้นใหม่ด้วยความยากที่เพิ่มขึ้น
หนึ่งชีวิตจะสูญหายไปเมื่อผู้เล่นถูกโจมตีจากศัตรู, เหยียบย่ำโดยวัว, โดนไฟหรือระเบิด หรือโดนก้อนหินหรือเครื่องกีดขวางมาปะทะ แล้วพาวเวอร์อัพที่ผู้เล่นได้มาก็หายไปด้วย หลังจากจำนวนชีวิตหมดไป ผู้เล่นสามารถเล่นเกมต่อได้โดยการทำให้จำนวนเครดิตมากขึ้น
การเปิดตัว
เดมทีซันเซตไรเดอส์ได้รับการเปิดตัวในเดือนกันยายน ค.ศ. 1991 สองปีต่อมา เวอร์ชันอาร์เขดได้รับการเขียนโปรแกรมใหม่สู่ระบบคอนโซลสองเวอร์ชัน โดยเวอร์ชันสำหรับเล่นตามบ้านได้รับการเผยแพร่เฉพาะในทวีปอเมริกาเหนือและยุโรป
เมกาไดร์ฟ
ซันเซตไรเดอส์เวอร์ชันเมกาไดร์ฟ/เจเนซิส มีการเปลี่ยนแปลงมากที่สุดในเกมระหว่างสองเวอร์ชันประจำบ้าน โดยสี่ตัวละครหลักจากเกมอาร์เขด จะมีเพียงบิลลีและกอร์มาโนเท่านั้น สองตัวละครในเวอร์ชันเมกาไดร์ฟจะมีการเพิ่มนามสกุลซึ่งเดิมไม่มีในเวอร์ชันอาร์เคด (ได้แก่ บิลลี คูล และกอร์มาโน ไวลด์) การควบคุมจะเหมือนกับรุ่นอาร์เคดนอกเหนือจากการเพิ่มปุ่มยิงสองปุ่มแทนที่จะเป็นปุ่มเดียว ปุ่มหนึ่งช่วยให้ผู้เล่นสามารถเดินและยิงได้ในเวลาเดียวกัน ขณะที่ปุ่มยิงอื่น ๆ ยังช่วยให้ตัวละครยังคงยิงเมื่อกดลง เพื่อให้ผู้เล่นสามารถเปลี่ยนจุดเล็งได้เท่านั้น
มีบอสเพียงสี่ในแปดตัวจากเวอร์ชันอาร์เคดเท่านั้น (ไซมอน กรีดเวล, ปาโก โลโก, ชีฟ สกัลเปม, และเซอร์ ริชาร์ด โรส) และแต่ละสี่ด่านจะแบ่งออกเป็นสองช่วง บทสนทนาของหัวหน้าแต่ละคนจะมีการออกเสียงในฟองอากาศแบบข้อความแทนการเปล่งเสียง ไอคอนพาวเวอร์อัพยังถูกแทนที่ด้วยเช่นกัน ไม่เหมือนกับเวอร์ชันอื่น ๆ ที่ผู้เล่นสามารถทำให้แท่งไดนาไมต์ระเบิดโดยการยิงได้ ในการเข้าด่านโบนัส ผู้เล่นต้องเก็บไอเทมรูปดาวที่มีอยู่ในแต่ละด่านของแต่ละช่วง ด่านโบนัสยังแตกต่างจากที่อยู่ในเวอร์ชันอาร์เคด โดยผู้เล่นบนหลังม้าจะไล่ตามเกวียนที่เคลื่อนที่ ในขณะที่หญิงสาวในเกวียนจะโยนเหรียญโบนัสและชีวิตพิเศษไปบนเส้นทาง
นอกจากโหมดเกมมาตรฐานแล้ว เวอร์ชันเมกาไดร์ฟ/เจเนซิสมีโหมดผู้เล่นสองคนปะทะกันเอง ผู้เล่นต้องยิงกันและกันจนกว่าผู้เล่นคนใดคนหนึ่งจะหมดพลัง
ซูเปอร์แฟมิคอม
เมื่อเปรียบเทียบกับเวอร์ชันเมกาไดร์ฟ เวอร์ชันซูเปอร์แฟมิคอมของซันเซตไรเดอส์มีการเปลี่ยนแปลงเล็กน้อย สาวบาร์ที่จูบผู้เล่นในด่านที่ 1 รวมทั้งนักเต้นในห้องขายเครื่องดื่มจากด่านที่ 4 จะสวมใส่ชุดมิดชิดมากขึ้นเมื่อเปรียบเทียบกับเวอร์ชันอาร์เคด ส่วนสุนัขล่าสัตว์ ซึ่งมีอยู่ในส่วนแรกของด่านสุดท้ายในเวอร์ชันเมกาไดร์ฟ ได้ถูกลบออกไป ตัวละครที่เป็นข้าศึกอเมริกันพื้นเมืองของด่านที่ 6 ถูกลบออกและถูกแทนที่ด้วยโจรปกติ เหลือเพียงชีฟ สกัลเปม (ซึ่งถูกเปลี่ยนชื่อเป็นชีฟ วิกแวม และทำเสียงใหม่ในเกมซูเปอร์แฟมิคอม) ผู้เป็นหัวหน้าด่าน ส่วนโจรเพศหญิงที่โยนไดนาไมต์ได้ถูกแทนที่ด้วยโจรเพศชาย
ทุกบทสนทนาของบอสและบทคัตซีนมีคำบรรยาย แม้ว่าคลิปเสียงส่วนใหญ่จะได้รับการนำมาจากระบบอาร์เคด แต่ไลน์เสียงบางส่วนก็มีคำพูดที่ทำใหม่หรือแทนที่ด้วยไลน์ที่ไม่เหมาะสมน้อยลงเพื่อวัตถุประสงค์ในการเซ็นเซอร์
การตอบรับ
ซันเซตไรเดอส์ได้รับการตอบรับเป็นอย่างดีจากสื่อวิดีโอเกม นิตยสารซินแคลร์ยูสเซอร์ให้คะแนนเกมอาร์เขดนี้ที่ 82 เต็ม 100 โดยมีความคิดเห็นว่า "เล่นได้ดีมาก และควรจะพิสูจน์ความท้าทายที่น่าสนใจสำหรับทักษะการเล่นอาร์เคดที่ประณีตของคุณ" ในการวิจารณืเพิ่มเติม นิตยสารซีโรได้ประเมินถึงระบบอาร์เขดต้นฉบับที่ 3 คะแนนเต็ม 5 โดยกล่าวถึงเกมนี้ว่า "เป็นเกมยิงที่เร็วพอสมควร ร่วมกับการมีอารมณ์ขัน" ส่วนเวอร์ชันซูเปอร์แฟมิคอมที่ "ค่อนข้างน่าทึ่ง" ได้รับคะแนนรวม 87 เปอร์เซ็นต์จากแดน เจวอนส์ ของนิตยสารซูเปอร์เพลย์ ผู้พรรณนาถึงเกมนี้ว่าเป็น "ผู้มีชัยอีกรายจากคอกม้าของโคนามิ" เกมเวอร์ชันดังกล่าวยังได้รับคะแนน 88 เปอร์เซ็นต์และ 89 เปอร์เซ็นต์จากผู้ตรวจสอบในนิตยสารเอสเอ็นอีเอส ฟอร์ซ ส่วนนิตยสารฮอบบีกอนโซลัส ให้คะแนน 86 เปอร์เซ็นต์สำหรับเวอร์ชันซูเปอร์แฟมิคอมและ 78 เปอร์เซ็นต์สำหรับเวอร์ชันเซกาเมกาไดร์ฟ/เจเนซิส ในขณะที่นิตยสารมีนแมชชีนเซกาได้ให้คะแนนตอนหลังที่ 84 เปอร์เซ็นต์ โดยระบุว่า "ตื่นตาตื่นใจดี"
จากการระลึกถึงความหลัง เจมี โอนีลล์ จากเว็บไซต์นินเทนโดไลฟ์ ได้มอบดาวให้แก่เวอร์ชันซูเปอร์แฟมิคอมที่แปดเต็มสิบ โดยเขียนถึงเกมนี้ว่า "มีสีสันสดใส, มีชีวิตชีวา และน่าอัศจรรย์ ด้วยดนตรีและเสียงที่เยี่ยมยอด มันเข้าใจถึงสถานที่ในฐานะเกมที่มีฉากแบบตะวันตกและอยู่ในประเภทรันแอนด์กัน โดยการผสมผสานลักษณะความคิดสร้างสรรค์และอารมณ์ขัน ด้วยการลำดับฉากแอคชันที่ดี รวมทั้งความหลากหลายในการเล่นเกม" ด้านเว็บไซต์รีโทรเกมเอจให้คะแนนเช่นเดียวกัน โดยมีความคิดเห็นว่า "ซันเซตไรเดอส์ยังคงเล่นได้อย่างครื้นเครง ที่แสดงความท้าทายบางอย่างที่จะได้รับผ่านเกม และมีความสนุกแม้จะเล่นตอนนี้ในฐานะเกมเกือบ 20 ปีก่อน" ส่วนเว็บไซต์ไอจีเอ็นได้จัดอันดับให้เป็นเกมที่ดีที่สุดอันดับที่ 88 ของซูเปอร์แฟมิคอม และนิค กิบสัน จากเว็บไซต์เซกา-16 ได้ให้คะแนนสำหรับเวอร์ชันเซกาเมกาไดร์ฟ/เจเนซิสที่ 7 เต็ม 10 ในขณะที่เวอร์ชันอาร์เขดต้นฉบับได้รับคะแนนที่ 80 เปอร์เซ็นต์จากเว็บไซต์อาร์เขดแอทแทค
แคลเซียมฟลูออไรด์
แคลเซียมฟลูออไรด์ใช้ในอุตสาหกรรมกระจกและเลนส์ และเป็นแหล่งสำคัญของไฮโดรเจนฟลูออไรด์ ซึ่งใช้ในอุตสาหกรรมโลหะ การกลั่นน้ำมันและตัวทำความเย็น
แคลเซียมฟลูออไรด์ก่อให้เกิดการระคายเคืองต่อดวงตา ผิวหนังและระบบทางเดินหายใจ หากทำปฏิกิริยากับกรดซัลฟิวริกจะได้กรดไฮโดรฟลูออริกซึ่งเป็นพิษ จึงควรใช้อย่างระมัดระวัง
เจียง เจ๋อหมิน
เจียง เจ๋อหมิน (ภาษากวางตุ้ง, อักษรโรมัน: gong1 zaak6 man4) (17 สิงหาคม พ.ศ. 2469 – 30 พฤศจิกายน พ.ศ. 2565 ) เป็นอดีตประธานาธิบดีสาธารณรัฐประชาชนจีน และอดีตเลขาธิการพรรคคอมมิวนิสต์จีน ระหว่าง พ.ศ. 2532 (พ.ศ. 1989) ถึง พ.ศ. 2545 (พ.ศ. 2002) และประธานาธิบดีระหว่าง พ.ศ. 2536 (พ.ศ. 1993) ถึง พ.ศ. 2546 (พ.ศ. 2003) เขายังเป็นผู้คิดทฤษฎีสามตัวแทนซึ่งนำมาใช้ในรัฐธรรมนูญของประเทศ และของพรรคคอมมิวนิสต์จีนด้วย
เจียง เจ๋อหมิน เป็นชาวเมืองหยางโจว มณฑลเจียงซู หลังจากเติ้งเสี่ยวผิงได้แตกหักกับจ้าวจื่อหยาง เนื่องจากเหตุชุมนุมที่จัตุรัสเทียนอันเหมิน เมื่อ พ.ศ. 2532 (ค.ศ. 1989) เติ้งเสี่ยวผิงจึงเลือกเจียง เจ๋อหมินเป็นทายาททางการเมืองของเขาแทน
ลิ้มจิงเฮียง
ลิ้มจิงเฮียง เป็นชื่อของร้านจำหน่ายผลิตภัณฑ์จากเนื้อสัตว์แปรรูปที่มีชื่อเสียงของประเทศไทยโดยมีสำนักงานใหญ่ตั้งอยู่ที่ถนนเยาวราช
ร้าน ลิ้มจิงเฮียง เป็นชื่อของร้านจำหน่ายผลิตภัณฑ์จากเนื้อสัตว์แปรรูปประเภท หมูแผ่น หมูหยอง กุนเชียง ร้านลิ้มจิงเฮียงก่อตั้งโดยคุณมงคล เลิศปัญญาโรจน์ ตลอดระยะเวลากว่า 50 ปี ทางร้านได้ผลิตสินค้าที่มีคุณภาพ และคงรสชาติดั้งเดิมของสินค้า นอกจากนี้ ลิ้มจิงเฮียง ยังเป็นผู้ริเรื่มรายแรกในการผลิตสินค้าใหม่ๆ เช่น หมูเส้นทอง หมูหยองอัดแท่ง และหมูแผ่นกรอบเกลียวแบบเท่ง ที่เป็นที่นิยมในปัจจุบัน  สินค้า ลิ้มจิงเฮียง ได้รับใบรับรองคุณภาพ HACCP และ GMP ซึ่งเป็นใบรับรองการผลิตที่มีความสะอาดถูกต้องตามมาตรฐานสากล ในการผลิตสินค้าประเภทอาหาร
ปัจจุบัน สินค้าของ ลิ้มจิงเฮียง ได้จัดจำหน่ายอยู่ในห้างซูเปอร์มาร์เก็ต ชั้นนำ ในเมืองไทย เช่น ทอปส์ และ บิ๊กซี ในนาม "ลิ้มส์" และจัดจำหน่ายสินค้าไปยังซูเปอร์มาร์เก็ต ในประเทศฮ่องกง และเป็นที่รู้จักเป็นอย่างดีในประเทศมาเลเซีย ฮ่องกง และ สิงคโปร์
ฟุตบอลโลก 2018 กลุ่มจี
กลุ่มจีของฟุตบอลโลก 2018 จะแข่งขันตั้งแต่วันที่ 18 ถึง 28 มิถุนายน ค.ศ. 2018 กลุ่มนี้ประกอบด้วยเบลเยียม, ปานามา, ตูนิเซีย และอังกฤษ สองทีมที่ดีที่สุดจะได้ผ่านเข้าสู่รอบ 16 ทีมสุดท้าย
ตารางคะแนน
ในรอบ 16 ทีมสุดท้าย :
นัด
เวลาที่ระบุไว้คือเวลาท้องถิ่น
เบลเยียม พบ ปานามา
<section begin=จี1 /><section end=จี1 />
เบลเยียม พบ ตูนิเซีย
<section begin=จี3 /><section end=จี3 />
อังกฤษ พบ ปานามา
<section begin=จี4 /><section end=จี4 />
อังกฤษ พบ เบลเยียม
<section begin=จี5 /><section end=จี5 />
ปานามา พบ ตูนิเซีย
<section begin=จี6 /><section end=จี6 />
ระเบียบวินัย
คะแนนแฟร์เพลย์, จะถูกใช้ตามกติกาก็ต่อเมื่อโดยรวมและสถิติเฮด-ทู-เฮดของแต่ละทีมเท่ากัน, จะคิดคำนวณได้นั้นขึ้นอยู่กับจำนวนใบเหลืองและใบแดงที่ได้รับในแต่ละแมตช์ของแต่ละกลุ่มดังต่อไปนี้:
เฉพาะการหักคะแนนดังกล่าวข้างต้นจะถูกนำไปใช้กับผู้เล่นในนัดเดียว.
มุฮัมมัด แอดเมียร์ (นักคริกเกต)
มุฮัมมัด แอดเมียร์ เกิดเมื่อวันที่ 18 มิถุนายน ค.ศ. 1998 เป็นนักคริกเกตชายชาวปากีสถาน ซึ่งเริ่มเล่นตั้งแต่ปี ค.ศ. 2016 ในตำแหน่งแบทส์แมน ของทีมลาฮอร์
ทิล อ็อยเลินชปีเกิล
ทิล อ็อยเลินชปีเกิล (Till Eulenspiegel) เป็นตัวละครในตำนานพื้นบ้านเยอรมันยุคกลาง ว่ากันว่าเป็นชายชาวชนบทจากเมืองเบราน์ชไวค์ที่ออกตระเวนท่องไปในจักรวรรดิโรมันอันศักดิ์สิทธิ์ กลุ่มประเทศแผ่นดินต่ำ โบฮีเมีย และอิตาลี ชอบทำอะไรตลกขบขัน เป็นที่พอใจของบุคคลทั่วไปที่ได้รู้จัก มีชีวิตอยู่ราว ค.ศ. 1300 ถึง 1350 เรื่องราวของเขาได้รับการบอกเล่าสืบต่อกันมา และได้รับการบันทึกเป็นครั้งแรกในหนังสือชื่อ Ein kurtzweilig Lesen von Dyl Ulenspiegel, geboren uß dem Land zu Brunßwick, wie er sein leben volbracht hat … เมื่อ ค.ศ. 1510 และ ค.ศ. 1515 เป็นภาษาเยอรมัน และได้รับการแปลเป็นภาษาอื่น ๆ หลายภาษา
วัดชนะสงครามราชวรมหาวิหาร
วัดชนะสงครามราชวรมหาวิหาร เป็นวัดโบราณสร้างในสมัยอยุธยา ไม่ปรากฏหลักฐานการสร้าง เดิมเรียกว่าวัดกลางนา ต่อมายกสถานะเป็นพระอารามหลวงชั้นโท ชนิดราชวรมหาวิหาร
ประวัติ
เมื่อพระบาทสมเด็จพระพุทธยอดฟ้าจุฬาโลกมหาราชเสด็จขึ้นครองราชสมบัติเป็นปฐมบรมกษัตริย์แห่งราชวงศ์จักรี มีพระราชประสงค์ที่จะสร้างสิ่งก่อสร้างขึ้นให้คล้ายคลึงกับกรุงศรีอยุธยามากที่สุด วัดที่ตั้งอยู่ใกล้พระบรมมหาราชวังได้ทรงปฏิสังขรณ์ใหม่ ตลอดจนเปลี่ยนชื่อวัดให้เหมาะสม โปรดเกล้าฯ ให้เปลี่ยนชื่อวัดกลางนาเป็นวัดตองปุ และให้เป็นวัดพระสงฆ์ฝ่ายรามัญ เช่นเดียวกับวัดตองปุที่กรุงศรีอยุธยา เพื่อเทิดเกียรติทหารชาวรามัญในกองทัพสมเด็จพระบวรราชเจ้ามหาสุรสิงหนาท ซึ่งเป็นกำลังสำคัญในการต่อสู้กับพม่าในสงครามเก้าทัพ เมื่อ พ.ศ. 2328 สงครามที่ท่าดินแดงและสามสบ เมื่อ พ.ศ. 2329 และสงครามที่นครลำปางป่าซาง เมื่อ พ.ศ. 2330 สมเด็จพระบวรราชเจ้ามหาสุรสิงหนาทได้ทรงบูรณปฏิสังขรณ์วัดตองปุแล้วถวายเป็นพระอารามหลวงโปรดเกล้าฯ พระราชทานนามใหม่ว่า วัดชนะสงคราม เพื่อเป็นอนุสรณ์ที่สมเด็จพระบวรราชเจ้ามหาสุรสิงหนาท ทรงมีชัยชนะต่อพม่าในการรบทั้ง 3 ครั้ง
วัดชนะสงครามได้รับการบูรณปฏิสังขรณ์มาโดยตลอด โดยเฉพาะอย่างยิ่งในรัชสมัยพระบาทสมเด็จพระมงกุฎเกล้าเจ้าอยู่หัว ซึ่งได้ทรงเริ่มดำเนินการก่อสร้างที่บรรจุพระอัฐิเจ้านายฝ่ายกรมพระราชวังบวรสถานมงคลที่เฉลียงพระอุโบสถด้านหลังตามพระราชดำริของพระบาทสมเด็จพระจุลจอมเกล้าเจ้าอยู่หัว สมเด็จพระศรีพัชรินทราบรมราชินีนาถ พระบรมราชชนนีพันปีหลวงทรงพระราชอุทิศพระราชทรัพย์ให้พระเจ้าบรมวงศ์เธอ กรมพระนเรศรวรฤทธิ์ดำเนินการ แต่การก่อสร้างมาแล้วเสร็จในรัชสมัยพระบาทสมเด็จพระปกเกล้าเจ้าอยู่หัวซึ่งพระราชทานพระราชทรัพย์ให้ราชบัณฑิตยสภาก่อสร้าง ขณะนั้น สมเด็จพระเจ้าบรมวงศ์เธอ กรมพระยาดำรงราชานุภาพเป็นนายกราชบัณฑิตยสภาและสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ ทรงก่อสร้างจนเสร็จสิ้น ได้มีพิธีอัญเชิญพระอัฐิจากพระราชวังบวรสถานมงคลไปประดิษฐานใน พ.ศ. 2470
พระปริตรามัญ
โบราณประเพณีเก่าแก่ของไทยประการหนึ่ง ที่มีความสำคัญ และมีความหมายยิ่ง ต่อองค์พระมหากษัตริย์โดยตรง หากแต่ไม่ค่อยได้มีผู้ใดรู้จักเท่าใดนัก เนื่องจากเป็นพิธีที่ปฏิบัติกัน เฉพาะในหอศาสตราคม พระบรมมหาราชวัง และเป็นพิธีที่จัดทำขึ้นเฉพาะส่วนพระองค์เท่านั้น พิธีนี้มีความหมายอย่างยิ่งต่อพระราชกิจวัตรประจำวัน เนื่องจากเป็นพิธีที่สวดเพื่อทำน้ำพระพุทธมนต์ทูลเกล้าฯ ถวาย ส่วนหนึ่งสำหรับจัดเป็นน้ำสรงพระพักตร์ และน้ำโสรจสรง อีกส่วนหนึ่ง เพื่อประพรมพระที่นั่งองค์สำคัญ ในเขตพระราชฐานชั้นใน นอกจากนี้ พิธีดังกล่าว ยังมีลักษณะพิเศษอีกประการหนึ่งคือ จะนิมนต์เฉพาะพระสงฆ์มอญเข้ามาสวดบทสวดพระปริตรมอญเท่านั้น ความสำคัญของพิธีสวดพระปริตรรามัญ เพื่อทำน้ำพระพุทธมนต์ ในพระบรมมหาราชวังนั้น ปรากฏตามพระบรมราชาธิบาย ในพระบาทสมเด็จพระจอมเกล้าเจ้าอยู่หัวว่า
"ในพระราชนิเวศน์เวียงวัง ของพระเจ้าแผ่นดินสยาม ตามแบบแผนบุรพประเพณีสืบมา พระสงฆ์รามัญ ได้สวดพระปริตรตามแบบอย่างข้างรามัญ ถวายน้ำพระพุทธมนต์และน้ำสรงพระองค์ ในพระบาทสมเด็จพระเจ้าแผ่นดิน และเป็นน้ำสำหรับสรงพระพักตร์ ประพรมเป็นทักษิณาวัฏรอบขอบ ในจังหวัดพระราชมหามณเฑียรนี้ทุกวัน เป็นการพระราชพิธีมีสำหรับบรมราชตระกูลสืบมาแต่โบราณ พระสงฆ์อื่น ๆ แม้นมีฐานันดรยศปรากฏด้วยเกียรติคุณ คือ เรียนรู้พระคัมภีร์ที่เป็นพระราชาคณะเปรียญ หรือที่เป็นอาจารย์บอกภาวนาวิธี หรือพระสงฆ์ที่รู้ประกอบวิทยามนต์ดล เป็นที่นับถือของคนเป็นอันมากก็ดี ก็ไม่มีราชบัญญัติ ที่จะได้รับวาระผลัดเปลี่ยนมาสวดพระปริตรถวายน้ำพระพุทธมนต์เลย เหตุอันนี้ได้ทรงพระราชดำริว่า ชะรอยจะมีเหตุวิเศษอย่างหนึ่งแต่โบราณรัชกาล เป็นมหัศจรรย์อยู่อย่างไรแน่แท้ เพราะว่าปกติธรรมดาคนชาวภาษาใด ประเทศใด ก็ย่อมนับถือพระสงฆ์และแพทย์หมอต่าง ๆ ตามประเทศ ตามภาษาของตัว ในการสวดและการบุญต่าง ๆ แลการปริตรรักษาตนรักษาไข้ แต่การซึ่งมีนิยมเฉพาะให้พระสงฆ์รามัญพวกเดียว ประจำสวดปริตรอย่างรามัญ ในพระราชวังนี้ จะมีความยืนยันมา ในพระราชพงศาวดาร หรือจดหมายเหตุการต่อมาเป็นแน่นอนก็ไม่มี ”
อนึ่ง เมื่อมีการเสด็จพระราชดำเนินประทับแรมราตรี ณ ตำบลใดเป็นทางไกล คือเสด็จไปการสงคราม หรือแทรกโพนช้างในแผ่นดินก่อน ๆ พระสงฆ์รามัญสวดพระปริตรนี้ ก็ต้องตามเสด็จพระราชดำเนินด้วยทุกครั้ง เมื่อครั้งแผ่นดินพระบาทสมเด็จพระนารายณ์มหาราชเจ้า เสด็จไปประทับอยู่กรุงลพบุรี 8 เดือน ในฤดูแล้งทุกปี ก็ได้อาราธนาพระสงฆ์รามัญวัดตองปุให้ตามเสด็จขึ้นไปตั้งอารามชื่อวัดตองปุ อยู่สวดพระปริตรถวายพระพุทธมนต์ทุกวัน อารามนั้นก็มีปรากฏจนทุกวันนี้ แลน้ำพระพุทธมนต์พระปริตรนี้ ย่อมเป็นที่เห็นว่ามีอำนาจป้องกันอุปัทวันตรายต่าง ๆ ได้จริง ในพระบาทสมเด็จพระเจ้าอยู่หัว ซึ่งได้ดำรงสิริ   รัตนราไชยสวริยาธิปัตย์ เถลิงถวัลยราช ณ กรุงเทพมหานคร อมรรัตนโกสินทร์มหินทราอยุธยานี้ ก็ได้ทรงถือน้ำพระพุทธมนต์ประปริตรที่พระสงฆ์รามัญสวดถวายนั้น เป็นน้ำสรงพระพักตร์และน้ำสรงมาทุกพระองค์ สมเด็จกรมพระยาดำรงราชานุภาพได้นิพนธ์อธิบายเพิ่มเติม ถึงราชประเพณีดังกล่าวในหนังสือ "ตำนานพระปริต" โดยแสดงให้เห็นว่า แม้ปกติจะมีการแต่งตั้งตำแหน่งพระครูปริตไทย 4 รูป และพระครูปริตมอญ 4 รูป สำหรับสวดทำน้ำพระพุทธมนต์ในงานพระราชพิธีโดยทั่วไปแล้วนั้น แต่สำหรับพิธีสวดทำน้ำพระพุทธมนต์ที่หอศาสตราคม ในพระบรมมหาราชวังนั้นมีเฉพาะพระครูปริตมอญเท่านั้นเข้ามาสวดทุกวัน ดังความว่า
"แต่การสวดพระปริตทำน้ำพระพุทธมนตร์ ถือเป็นการสำคัญในราชประเพณีอย่างหนึ่ง มีตำแหน่งพระครูพระปริตไทย 4 รูป พระครูพระปริตมอญ 4 รูป สำหรับสวดทำน้ำพระพุทธมนตร์ ในบรรดางานพระราชพิธีซึ่งมีสรงมุรธาภิเษก พระราชาคณะไทยรูป 1 มอญรูป 1 กับพระครูพระปริต 8 รูปนั้นสวดทำน้ำพระพุทธมนตร์สำหรับสรงมุรธาภิเษกทุกงาน และโดยปกติพระครูพระปริตมอญต้องเข้ามาสวดทำน้ำพระพุทธมนตร์ที่หอศาสตราคม ทุกวัน น้ำมนตร์พระปริตนั้น ส่วนหนึ่งแบ่งส่งไปสำหรับเป็นน้ำสรงพระพักตร์และโสรจสรง อีกส่วนหนึ่งในบาตร 2 ใบให้สังฆการีถือตามพระครูพระปริต 2 รูป เข้าไปเดินประพรมด้วยกำหญ้าคาที่ในพระราชวังเวลาบ่าย 14 นาฬิกา ทุกวันเป็นนิตย์มาแต่โบราณ ”
เมื่อมีการสวดพระปริตรเป็นพิธีหลวง จึงได้ทรงแต่งตั้งพระครูพระปริตรประจำพระราชวัง สำหรับการสวดพระปริตร และสวดพระพุทธมนต์สำหรับทำน้ำมนต์ และสำหรับเสกทรายโดยเฉพาะ โดยมีพระสงฆ์ฝ่ายรามัญ 4 รูป ซึ่งแต่เดิมจำพรรษาอยู่ตามวัดต่าง ๆ ที่สังกัดอยู่ในคณะรามัญนิกาย เช่น วัดบวรมงคล วัดราชคฤห์ วัดชนะสงคราม เป็นต้น ต่อมาภายหลังได้เปลี่ยนแปลง เป็นพระสงฆ์มอญจากวัดชนะสงครามเพียงอารามเดียว ทั้งนี้สาเหตุอาจเนื่องมาจากการจัดเวรหมุนเวียนพระแต่ละแห่งเกิดความไม่ สะดวก หรือเป็นเพราะหลังสงครามโลกครั้งที่สอง มีพระที่สวดพระปริตรรามัญหลบภัยสงครามไปอยู่ตามวัดในต่างจังหวัด จะเหลืออยู่ก็แต่ที่วัดชนะสงคราม จึงได้สวดวัดเดียวนับแต่นั้นมา
ตำแหน่งพระครูปริตรรามัญทั้ง 4 รูป ได้แก่ ตำแหน่ง พระครูปริตรามัญทั้งหมดนี้ ปัจจุบันประจำอยู่ที่วัดชนะสงคราม รับหน้าที่เข้าไปสวดพระปริตรทำน้ำพระพุทธมนต์ ในพระบรมมหาราชวังที่หอศาสตราคมเรื่อยมา จนกระทั่งถึง พ.ศ. 2489 ปรากฏว่า พระสงฆ์ที่สามารถสวดพระปริตรามัญได้นั้น มีน้อยรูปลง ไม่พอจะผลัดเปลี่ยนกัน พระครูราชสังวร (พิศ อายุวฑฺฒโก) ผู้รักษาการเจ้าอาวาสวัดชนะสงครามในครั้งนั้น จึงได้มีหนังสือถึงกรมการศาสนา ขอลดวันสวดลงมา เหลือสวดเฉพาะวันธรรมสวนะเท่านั้น พิธีเริ่มแต่เวลา 13 นาฬิกา พระสงฆ์ 4 รูปพร้อมด้วยพระครูปริตรผู้เป็นประธาน 1 รูป สวดพระปริตรอย่างภาษารามัญที่หอศาสตราคม เมื่อเสร็จราว 14 นาฬิกา มีเจ้าหน้าที่ถือบาตรน้ำมนต์นำพระ 2 รูป ไปประพรมน้ำพระพุทธมนต์รอบหมู่พระมหามณเฑียรเป็นเสร็จพิธี ในการสวดพระปริตรามัญที่หอศาสตราคม ในชั้นเดิม มีการหมุนเวียนผลัดเปลี่ยนกันระหว่างพระครูปริตทั้ง 4 รูป ในการไปสวดแต่ละวันโดยแบ่งกันรับผิดชอบตามวัน-เวลา ดังนี้
โดยที่พระครูปริตทั้ง 4 รูป จะทำหน้าที่เป็นประธานในการสวดแต่ละครั้ง ซึ่งจะมีพระมอญอีก 4 รูปมาสวดร่วมด้วย รวมเป็นสวด 5 รูปในแต่ละวัน
ปัจจุบัน พระสงฆ์มอญมีจำนวนลดน้อยลงโดยลำดับ เช่นเดียวกับพระสงฆ์ไทย สืบเนื่องจากสาเหตุหลายประการ แม้แต่ในวัดชนะสงคราม ซึ่งเป็นพระอารามหลวงที่พระสงฆ์มอญ มีบทบาทโดยตรงกับราชประเพณีสำคัญดังกล่าว ก็กำลังประสบสภาพการณ์เช่นเดียวกัน
การศึกษาพระปริยัติธรรม
วัดชนะสงครามเป็นวัดที่ประสบความสำเร็จสูงมากในการจัดการศึกษาพระปริยัติธรรม มีพระภิกษุสามเณรสอบเปรียญธรรมได้ปีละจำนวนมาก แม้แต่สามเณรผู้สอบได้เปรียญ 9 ประโยคและได้รับพระราชทานอุปสมบทในพระบรมราชานุเคราะห์ก็มีมากกว่าวัดอื่น ๆ หลายวัด วัดชนะสงครามยังคงให้ ความสำคัญแก่การศึกษาปริยัติธรรมโดยเฉพาะสายภาษาบาลีอย่างคงเส้นคงวา มีชาวพุทธผู้ชำนาญภาษาบาลีจำนวนมาก เคยศึกษาที่วัดชนะสงคราม มาก่อน
เนื้อทรายอินโดจีน
เนื้อทรายอินโดจีน หรือ เนื้อทรายไทย (Indochinese hog deer, Thai hog deer; ) เป็นกวางชนิดเนื้อทราย (H. porcinus) ชนิดหนึ่ง โดยในอดีตเคยถูกจัดให้เป็นชนิดย่อย แต่ในปัจจุบันได้ถูกจำแนกออกมาต่างหาก
พบกระจายพันธุ์ในไทย, ลาว, กัมพูชา, เวียดนาม และตอนใต้ของพม่า เนื้อทรายอินโดจีนในประเทศไทยเคยพบชุกชุมตามที่ราบต่ำหรือป่าโปร่ง ยกเว้นทางภาคใต้ เดิมเคยถูกจัดให้เป็นสัตว์ป่าสงวน เพราะอยู่ในภาวะใกล้สูญพันธุ์ แต่ปัจจุบันได้ถูกถอดออกจากการเป็นสัตว์ป่าสงวนแล้ว เนื่องจากสามารถเพาะขยายพันธุ์ในที่เลี้ยงและนำไปปล่อยคืนสู่ธรรมชาติในปริมาณที่มากพอควร และสามารถขยายพันธุ์ได้เอง โดยเฉพาะที่เขตรักษาพันธุ์สัตว์ป่าภูเขียว จังหวัดชัยภูมิ
ฤดูฝน (เพลงพาราด็อกซ์)
"ฤดูฝน" เป็นซิงเกิลของวงพาราด็อกซ์ ในปี พ.ศ. 2559 ประพันธ์เนื้อร้อง-แต่งทำนองโดย อิทธิพงศ์ กฤดากร ณ อยุธยา (ต้า พาราด็อกซ์) และเรียบเรียงโดยวงพาราด็อกซ์ ออกจำหน่ายครั้งแรกในวันที่ 14 กันยายน พ.ศ. 2559
เพลง ฤดูฝน ถือเป็นเพลงภาคต่อของเพลงฤดูร้อน เนื้อหาพูดถึง คนที่ค่อนข้างเศร้า เหงา โดดเดี่ยว นึกถึงแฟนเก่า ยิ่งพอฝนตก เลยเกิดความรู้สึกนั้น ก็เดินตากฝนไปเลยให้มันสะใจ
มิวสิกนี้เผยแพร่ครั้งแรกในวันที่ 14 กันยายน พ.ศ. 2559 โดยแบ่งเป็น 2 เวอร์ชันพร้อมกัน คือ ฤดูฝน (ของเขา) และ ฤดูฝน (ของเธอ) โดยเปลี่ยนมุมมองการเล่าผ่านสายตาของผู้ชาย และผู้หญิงต่างกันไป งานนี้ได้ผู้กำกับเอ็มวีอย่าง เสือ – พิชย จรัสบุญประชา ที่ร่วมกำกับ ฮอร์โมน เดอะซีรีส์ ในซีซั่น 2 และ 3 มาคุมการสร้าง
ไอดับเบิลยูจีพี แทกทีม แชมเปี้ยนชิพ
ไอดับเบิลยูจีพี แทกทีม แชมเปี้ยนชิพ (IWGP Tag Team Championship) เป็นเข็มขัดแชมป์จากนิวเจแปนโปรเรสต์ลิง (NJPW) ก่อตั้งขึ้นเมื่อวันที่ 12 ธันวาคม ค.ศ. 1985
สถิติ
As of September 1, 2023.
เดลิลา อับดุลกาเดร์
เดลิลา อับดุลกาเดร์ (เกิดเมื่อวันที่ 27 มิถุนายน ค.ศ. 1998) เป็นนักวิ่งทางไกลชาวบาห์เรน ซึ่งเขาเริ่มเข้าร่วมการแข่งขันโอลิมปิกฤดูร้อน 2016 ในการวิ่ง 5000 เมตรหญิง แต่เขาไม่ได้เข้ารอบ
ทิ้งทวน
ทิ้งทวน  เป็นพืชในวงศ์ Ericaceae เป็นไม้พุ่มใบออกสีชมพูอมแดง ผลิใบอ่อนเป็นช่วงๆ ดอกช่อ มีกลิ่นหอม ดอกเรียงตัวเป็นแถว ก้านห้อยลง ดอกสีชมพูหรือขาว ผลสดกลม สีดำอมแดง มีขนปกคลุม มีถิ่นกำเนิดในเอเชียตะวันออกเฉียงใต้ตอนล่าง พบมากในเกาะนิวกินี กระจายพันธุ์จากพม่า ไทย ไปจนถึงจีนและญี่ปุ่น ผลรับประทานได้ นิยมแปรรูปเป็นแยมและเยลลี่ เป็นอาหารนก เนื้อไม้แข็ง ใช้ทำเครื่องมือเครื่องใช้ต่างๆ
รายชื่อธงในประเทศเกาหลีเหนือ
รายการต่อไปนี้เป็นบรรดาธงซึ่งใช้ในประเทศสาธารณรัฐประชาธิปไตยประชาชนเกาหลี
วาซิลี ซามาร์สกี-บีโฮเวตส์
วาซิลี ซามาร์สกี-บีโฮเวตส์ (Василий Евграфович Самарский–Быховец; 7 พฤศจิกายน ค.ศ. 1803 — 31 พฤษภาคม ค.ศ. 1870) เป็นวิศวกรเหมืองชาวรัสเซียและเป็นหัวหน้าเหล่าทหารช่างเหมืองรัสเซีย ระหว่าง ค.ศ. 1845 และ ค.ศ. 1861 ชื่อของแร่ซามาร์สไกต์ และธาตุเคมีซาแมเรียมตั้งตามชื่อของเขา เขาเป็นบุคคลแรกที่ชื่อถูกนำไปตั้งเป็นชื่อของธาตุเคมี
ชีวประวัติ
ซามาร์สกี-บีโฮเวตส์เกิดในตระกูลชั้นสูงในมณฑลทอมสก์ ซึ่งตั้งอยู่ในประเทศรัสเซียส่วนที่อยู่ในทวีปเอเชียพ้นเทือกเขายูรัลไป เขาได้รับการศึกษาด้านช่างทหารที่เหล่านายร้อยการเหมืองท้องถิ่น และหลังจากสำเร็จการศึกษาใน ค.ศ. 1823 ก็ได้เข้ารับราชการในตำแหน่งทหาร ณ โรงงานโคลีวัน-เรซุร์เร็กติออน และเหมืองแร่ที่เกี่ยวข้องในเทือกเขายูรัล ค.ศ. 1828 เขาได้ถูกย้ายไปยังเซนต์ปีเตอร์สเบิร์ก ที่ซึ่งเขาเข้ารับตำแหน่งเป็นผู้ช่วยคณะรัฐมนตรีรัสเซีย หัวหน้าเสมียนในกรมเหมืองแร่ นายทหารผู้ช่วยอาวุโส และนายทหารฝ่ายเสนาธิการของเหล่าวิศวกรเหมืองแร่ ค.ศ. 1834 เขาได้รับการเลื่อนยศเป็นร้อยเอก และใน ค.ศ. 1845 เป็นพันเอก ปีต่อมา เขาได้รับแต่งตั้งให้ดำรงตำแหน่งหัวหน้าเสนาธิการเหล่าวิศวกรเหมืองแร่และดำรงตำแหน่งจนกระทั่ง ค.ศ. 1861 ในขณะที่ดำรงตำแหน่งหัวหน้าเสนาธิการ เขาเริ่มสอนที่สถาบันเหมืองแร่เซนต์ปีเตอร์สเบิร์กและกลายมาเป็นสมาชิกสภาวิทยาศาสตร์ของสถาบัน เขาได้รับการเลื่อนยศเป็นพลโทใน ค.ศ. 1860 และในปีต่อมาได้กลายมาเป็นประธานคณะกรรมการเหล่าวิศวกรเหมืองแร่ เช่นเดียวกับประธานคณะกรรมการชำระกฎบัตรเหมืองแร่ เขาได้ขอลาหยุดพักร้อนสามเดือนใน ค.ศ. 1862 เพื่อเข้าร่วมนิทรรศการวิทยาศาสตร์ระหว่างประเทศในลอนดอนและเสียชีวิตใน ค.ศ. 1870 ซามาร์สกี-บีโฮเวตส์เป็นนายทหารที่ได้รับรางวัลเป็นจำนวนมากโดยไม่มีประวัติด่างพร้อย
ความเกี่ยวข้องกับซามาร์สไกต์
ตัวซามาร์สกี-บีโฮเวตส์เองมิได้เกี่ยวข้องกับการศึกษาซามาร์สไกต์และซาแมเรียมแต่อย่างใด แต่ในฐานะนายทหารเหมืองแร่ เขาจึงได้รับอนุญาตให้เข้าถึงตัวอย่างแร่จากเทือกเขายูรัลและนำไปให้กับผู้เชี่ยวชาญแร่ชาวเยอรมัน กุสตาฟ โรเซอ โรเซอใน ค.ศ. 1839 ได้อธิบายถึงแร่ใหม่ในตัวอย่างแร่และตั้งชื่อว่าอูราโนทันทาลุม โดยเชื่อว่าองค์ประกอบของมันส่วนใหญ่ประกอบด้วยธาตุแทนทาลัม ค.ศ. 1846-47 พี่ชายและเพื่อนร่วมงานด้านแร่วิทยา ไฮน์ริช โรเซอ ค้นพบว่าส่วนประกอบหลักของแร่คือ ไนโอเบียม และเสนอให้ใช้ชื่ออื่นเพื่อหลีกเลี่ยงความสับสน ชื่อที่ถูกเลือกใหม่คือ ซามาร์สไกต์ ซึ่งเป็นเพียงการขอบคุณบทบาทของซามาร์สกี-บีโฮเวตส์ในการเข้าถึงตัวอย่างแร่ ในภายหลัง ธาตุแลนทาไนด์จำนวนมากถูกแยกออกมาจากแร่ชนิดนี้ ซึ่งหนึ่งในนั้น คือ ซาแมเรียม ก็ได้รับการตั้งชื่อตามแร่ดังกล่าว จึงถือเป็นการให้เกียรติซามาร์สกี-บีโฮเวตส์อีกครั้งหนึ่งด้วย
ทรงสิบสองหน้ารอมบิก
ทรงสิบสองหน้ารอมบิก (อังกฤษ: rhombic dodecahedron) เป็นทรงหลายหน้า (polyhedron) ที่ประกอบด้วยหน้ารูปสี่เหลี่ยมขนมเปียกปูนซึ่งมีขนาดของมุมแหลมเท่ากับ cos-1(1/3) ≈ 70.53° ทั้ง 12 หน้า ทรงสิบสองหน้ารอมบิกมี 14 จุดยอด 24 ขอบ และเป็นหนึ่งในทรงตันแคทาแลน (Catalan solid)
คุณสมบัติพิเศษของทรงสิบสองหน้ารอมบิกคือ เมื่อเชื่อมต่อเส้นทแยงมุมบนหน้ารูปสี่เหลี่ยมเข้าด้วยกันจะเกิดเป็นรูปทรงใหม่ ถ้าเชื่อมด้วยเส้นทแยงมุมด้านสั้น จะได้ทรงลูกบาศก์ (cube) และถ้าเชื่อมด้วยเส้นทแยงมุมด้านยาว จะได้ทรงแปดหน้าปรกติ (regular octahedron)
พื้นที่ผิวและปริมาตร
พื้นที่ผิว A และปริมาตร V ของทรงสิบสองหน้ารอมบิก ที่มีความยาวขอบทุกด้านเท่ากับ a คำนวณได้ด้วยสูตร
พิกัดคาร์ทีเซียน
พิกัดคาร์ทีเซียนของทรงสิบสองหน้ารอมบิก สามารถกำหนดพิกัดได้ดังนี้
สถาปนิกตระกูล ซานกาลโล
ตระกูลซานกาลโล (Sangallo) เป็นตระกูลสถาปนิก ช่างฝีมือ และศิลปินชาวเมือง ฟลอเรนซ์ สมาชิกของตระกูลนี้หลายคนได้กลายมาเป็น สถาปนิก ช่าง และ ศิลปินที่มีชื่อเสียง ตัวอย่างเช่น:
อาห์เมต ซาฟี อับดุลลาห์
อาห์เมต ซาฟี อับดุลลาห์ (เกิดเมื่อวันที่ 1 มีนาคม ค.ศ. 1998) เป็นนักคริกเกตชาวปากีสถาน เล่นในทีม ซูอี นอร์ทเทิร์น ก๊าซ ไปป์ไลน์ส ลิมิเตด
สถานีนกซาพย็อง
สถานีนกซาพย็อง เป็นสถานีรถไฟใต้ดินอยู่ใน รถไฟใต้ดินโซล สาย 6 ตั้งอยู่ทางตะวันออกของยงซันแกร์ริสัน และทางทิศตะวันตกของ อิแทว็อน ตั้งอยู่ที่เขตยงซัน, โซล
แอนดรูว์ แม็กเกรเกอร์ มาร์แชลล์
แอนดรูว์ แม็กเกรเกอร์ มาร์แชลล์ (Andrew MacGregor Marshall, เกิด 25 มีนาคม 2514) เป็นนักข่าวและเป็นนักหนังสือพิมพ์และนักเขียนชาวสกอต ซึ่งเน้นความขัดแย้ง การเมืองและอาชญากรรม เขาปฏิบัติงานในทวีปเอเชียและตะวันออกกลางเป็นหลัก เมื่อเดือนมิถุนายน 2554 เขาลาออกจากรอยเตอส์ในพฤติการณ์ซึ่งมีการโต้เถียงหลังสำนักข่าวนั้นปฏิเสธตีพิมพ์เรื่องเฉพาะที่เขาเขียนถึงพระมหากษัตริย์ไทยIR
อาชีพ
มาร์แชลล์เป็นนักหนังสือพิมพ์ของรอยเตอส์ 17 ปี ดำรงตำแหน่งหัวหน้าสำนักแบกแดดตั้งแต่ปี 2546 ถึง 2548 เมื่อการก่อการกำเริบรุนแรงเข้าครอบงำประเทศอิรัก และเป็นบรรณาธิการบริหารของภูมิภาคตะวันออกกลางตั้งแต่ปี 2549 ถึง 2551 หลังปี 2551 เขาประจำอยู่ในสิงคโปร์เป็นนักวิเคราะห์ความเสี่ยงการเมืองและบรรณาธิการตลาดเกิดใหม่